ท้องนอกมดลูกอาการเป็นยังไงและตรวจทางปัสสาวะเจอไหมครับ
สวัสดีค่ะ ท้องนอกมดลูกคือภาวะการตั้งครรภ์ที่ไม่สมบูรณ์และสุดท้ายจะแท้งออกมา โดยเป็นภาวะที่ตัวอ่อนไปฝังตัวอยู่บริเวณอื่นที่ไม่ใช่ผนังมดลูก มักเกิดขึ้นบริเวณท่อนำไข่ (ปีกมดลูก) ทำให้ตัวอ่อนไม่สามารถเจริญเติบโตต่อไปเป็นทารกได้อาการเบื้องต้นในช่วงไตรมาศแรก จะเหมือนการตั้งครรภ์ปกติ ตรวจการตั้งครรภ์ก็จะพบการตั้งครรภ์ได้ เพราะมีฮอร์โมนที่สร้างจากรกเช่นกันแต่อาการหลังจากนั้น จะเริ่มมีเลือดออกผิดปกติทางช่องคลอด ปวดหน่วงท้องน้อยได้ ดังนั้นเมื่อทราบว่าตั้งครรภ์ควรไปพบแพทย์เพื่อยืนยันว่าเป็นการตั้งครรภ์ในมดลูกจริงจากการอัลตราซาวน์หน้าท้องต่อไป